kardosdrur/scandi-wiki huggingface dataset:
Øvre Canada

Provinsen Øvre Canada (fransk: Province du Haut-Canada, engelsk: Province of Upper Canada) var en britisk koloni langs nord- og østsiderne af Lake Huron og Lake Superior og op til der, hvor vandskellet mod Ottawa-floden går; provinsen eksisterede i perioden 1791-1841. Den omfattede det sydlige af nutidens Ontario-provins og tillige en stor del af det nordlige af den i form af det område, der gik under navnet Pays d'en Haut i den tidligere franske koloni Ny Frankrig. Provinsen var afstået til Storbritannien efter dette riges sejr i Syvårskrigen, også kaldet den franske og indianske krig i Nordamerika. Øvre Canada var blevet et område, hvor britiske loyalister flygtede til efter den amerikanske revolution.

Provinsen Øvre Canada blev etableret via Konstitutionsloven fra 1791, som ændrede provinsen Québec til provinsen Øvre Canada og provinsen Nedre Canada. Ordet "øvre" refererer til det geografiske område længere oppe ad floden Saint Lawrence ved dens udspring end det samtidige Nedre Canada, der lå længere nede ad floden mod udmundingen i Saint Lawrence-bugten.

Kolonien ophørte med at eksistere i 1841, hvor den blev slået sammen med Nedre Canada til Provinsen Canada.

Forhenværende nordamerikanske lande
Canadas historie
Jackie Collins

Jacqueline Jill "Jackie" Collins (8. oktober 1937 - 19. september 2015 ) var en engelsk-amerikansk romanforfatter. Hun skrev 33 romaner, der alle kom på The New York Times bestseller-liste. Samlet set solgte hendes bøger over 500 millioner kopier og blev oversat til 40 sprog. Otte af romanerne er filmatiseret, enten som spillefilm eller som tv-serier. Jackie Collins var søster til skuespilleren Joan Collins.

Referencer 

Romanforfattere fra England
Romanforfattere fra USA
Nienborstel

Nienborstel er en kommune i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Nienborstel er en kommune med spredt bebyggelse 25 km nordvest for Neumünster og 22 km syd for Rendsborg i Naturpark Aukrug ved Bundesstraße 77 fra Rendsborg mod Heide/Itzehoe. Syd for kommunen løber Bundesstraße 430 fra Neumünster mod Meldorf og mod nordvest løber Kielerkanalen.

I den nordlige del af kommunen ligger hovedparten af den ca. 700 ha store skov Große Haaler Gehege, der siden 2001 har været fuglebeskyttelsesområde.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Nindorf (Rendsburg-Eckernförde)

Nindorf er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Nindorf ligger på nordvestskråningen af Nindorfer Höhenzug i Naturpark Aukrug. Ud over våde enge og lerede dyrkede marker er der en høj andel af skov i kommunen. Rendsborg, Neumünster og Itzehoe ligger ca. lige langt væk, i en afstand af mellem 20 til 25 kilometer. Fra 1901 til 1957 var Nindorf station på jernbanen Rendsburger Kreisbahn.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Dansk Yorkshire

Dansk Yorkshire er en dansk svinerace. Racen er en blandt tre, der benyttes til krydsavl i dansk svineproduktion. Dansk Yorkshire benyttes ligesom Dansk Landrace som hundyrrace, der krydses med handyr fra Dansk Duroc.

Racen er oprindeligt baseret på Yorkshire-svin, som blev udviklet i Yorkshire i England omkring 1761. Beslægtede svineracer, som er baserede på Yorkshire-svin, findes i flere lande. I USA findes Amerikansk Yorkshire, der blev importeret fra England i 1830. I Storbritannien kendes den moderne britiske Yorkshire-race i dag som Large White.

Referencer

Svineracer
Triclocarban

Triclocarban, TCC er en polychlor-forbindelse (en polychlor-phenoxyphenol), et biocid, speciet anvendt på grund af dets  antibakterielle aktivitet. 

Triclocarban har været brugt i mere end 40 år og bruges nu globalt i mere end 2.000 dagligvarer, herunder kosmetik, sæbe, rengøringsmidler, medicinske produkter, textiler, tæpper, maling, skoleartikler og legetøj (uvist hvor meget triclocarban der bruges i Danmark). 

Miljøstyrelsen anbefaler i 2015 at der igangsættes en undersøgelse af klorerede paraffiner, parabener samt biociderne triclosan og triclocarban.

Biokemi 

Triclocarbans kemiske struktur ligner skjoldbruskkirtlens hormoner thyroxin (T4) og trijodthyronin (T3) samt andre hormonforstyrrende stoffer som triclosan, polychlorerede bisphenyler (PCB), diethylstilbestrol (DES) og bisphenol A (BPA). Derfor er triclocarban potentielt et hormonforstyrrende stof .

Triclocarbans antibakterielle virkning beror på at stoffet hæmmer aktiviteten af enzymet ACP reduktase (enoyl-acyl-carrier protein reduktase), der er vidt udbredt i bakterier, svampe og planter. ACP reduktase katalyserer det sidste trin i hver cyklus af fedtsyre-forlængelsen i type II fedtsyre-syntesen, og ved hæmning af dette trin hindres den normale fedtsyre-syntese og fedtsyre-indbygningen i cellemembranen, der medfører hæmning af bakterievæksten.

Eksterne links og henvisninger 

 Stadig flere beviser: Håndsprit gør mere skidt end godt. Videnskab.dk 

Miljø
Sæby Station

Sæby Station er en nedlagt dansk jernbanestation i byen Sæby i Vendsyssel. Sæby var 1899-1968 station på Sæbybanen.

Historie 
Sæby Station åbnede den 18. september 1899 som station på Sæbybanen mellem Nørresundby og Frederikshavn (Fjerritslev-Frederikshavn Jernbane). Stationen havde havnebane og restaurant. Sæby Station blev endestation for Sæbybanen i 1962, da strækningen mellem Sæby og Frederikshavn blev nedlagt. I 1968 lukkede stationen helt, da den resterende del af Sæbybanen mellem Nørresundby og Sæby blev nedlagt. Selve stationsbygningen er siden nedrevet, men et pakhus fra det tidligere "Det danske gødnings-kompagni" er delvist bevaret, og toldkammerbygningen fra dengang er siden indrettet som busstation og lejligheder.

Eksterne henvisninger 

 Nordjyllands Jernbaner
 tlarsen.dk

Stationer på Fjerritslev-Frederikshavn Jernbane
Nedlagte jernbanestationer i Danmark
Bygninger, konstruktioner og anlæg i Frederikshavn Kommune
Værker af Leonardo da Vinci

Liste over værker af Leonardo da Vinci.

Hvis et eller af flere af værkerne står med Q-nummer, er du mere end velkommen til at tilføje værkets danske titel på Wikidata.

Referencer 

Leonardo da Vinci
Leonardo da Vinci
Duroc

Duroc kan henvise til:

Duroc-svin, en ældre svinerace fra USA
Duroc (Métro de Paris), en station på Métro de Paris' linje 10 og linje 13
Géraud Duroc, duc de Frioul, en fransk general
Værker af Gustave Courbet

Liste over værker af Gustave Courbet.

Hvis et eller af flere af værkerne står med Q-nummer, er du mere end velkommen til at tilføje værkets danske titel på Wikidata.

Referencer 

Courbet
Kasualisme

Kasualisme er den filosofiske anskuelse at verden, dens opståen, og udvikling alene beror på tilfældigheder.

Begrebet kan spores tilbage til den græske filosof Epikur (341 f.Kr.-270 f.Kr.). Dog skal det bemærkes at mange af de originale værker, der omhandler kasualisme, er gået tabt og nutidens kilder baserer sig primært på Diogenes Laertius (ca. 3. Årh. e.Kr.) værk Fremragende filosoffers liv, samt afskrifter og videreudvikling, af Lukrets (ca. 99 f.Kr. – ca. 55 f.Kr.) og Cicero (3. januar 106 f.Kr. – 7. december 43 f.Kr.).

Kasualismen antager at universet er opstået ved en tilfældighed, altså ikke skabt af et omnipotent væsen, og tilhængere af kasualismen er derfor ofte blevet beskyldt for at være ateister. Kasualismen har en del ateistiske træk, men ingen af oldtidens filosoffer benægtede gudernes eksistens. Epikur postulerer at guderne simpelthen holder sig udenfor "driften" af universet, og slet ikke opfatter menneskets eksistens. Filosofien baserer sig på observationer af velkendte naturfænomener, såsom bølgerne på havet, og regndråbernes tilfældige fald mod jorden. Kasualisme er som sådan begrebet tilfældighed som filosofi.

Kilder 

Filosofi
Filosofihistorie
Tilfældighed
Ateisme
Alexander Henrik af Slesvig-Holsten-Sønderborg

Alexander Henrik af Slesvig-Holsten-Sønderborg (født 12. september 1608, død 5. september 1667) var en sønderjysk fyrstelig, der grundlagde den såkaldte schlesiske eller katolske linje af den sønderborgske hertugslægt. Alexander Henrik gik i kejserlig tjeneste under Trediveårskrigen og konverterede til katolicismen.

Biografi 
Alexander Henrik blev født den 12. september 1608 som den anden søn af hertug Alexander af Slesvig-Holsten-Sønderborg i dennes ægteskab med Dorothea af Schwarzburg-Sondershausen.
 
I 1643 giftede Alexander Henrik sig morganatisk med Dorothea Marie Heshus (født omkr. 1605), der var datter af en minister, og med hvem han konverterede til katolicismen. Parret slog sig ned i Schlesien, hvor Alexander Henrik blev oberst i et kejserligt regiment. Han grundlagde dermed den såkaldte schlesiske eller katolske linje af den sønderborgske hertugslægt. Linjen uddøde i den følgende generation, da hans yngre søn Alexander Rudolf døde i 1737 uden mandligt afkom.

Børn 

I ægteskabet mellem Alexander Henrik og Dorothea blev der født ni børn:
 Dorothea (1645-1650)
 Ferdinand Leopold (27. september 1647 - august 1702) Dekan i Breslau kannik i Olmütz
 Augusta (1649-1672)
 Marie Sybille (2. april 1650 - 1714); gift 1683 med Ferdinand Octavien greve af Wirmberg (1650 - 1695)
 Alexander Rudolf (23. august 1651 - 2. maj 1737 i Olmütz)
 Georg Christian (31. december 1653 - faldet ved Slaget ved Salankemen den 19. august 1691)
 Marie Eleonore Josefa (1655-1655)
 Leopold (1657-1658)
 Marie Eleonore Charlotte (10. oktober 1659 - 17. juli 1697); gift med Ferdinand Julius af Salm (1650-1697)

Litteratur

Eksterne henvisninger 
 Hans den Yngres efterkommere

Sønderborgske fyrstelige
Huset Oldenburg
Spisekammer

I daglig tale er et spisekammer er et lille rum i umiddelbar nærhed af køkkenet hvor man kan opbevare tørvarer og andre fødevarer som ikke bruges så ofte, eller som man har i store portioner som f.eks. konserves, mel, tørrede svampe, nødder osv. 

Ofte er spisekammeret køligt for at forlænge holdbarheden. Det er indrettet med hylder og nemt at rengøre.

Historie 
Et spisekammer kan i gammel tid også være et forrum til fadeburet, der indeholdt nok mad til et par dage. 
Eller kongens skatkammer. 

Spisekammeret blev brugt som det rum man dagligt hentede fødevarer fra. Mens fadeburet var der hvor man 
langtidsopbevarede fødevarerne. 

Efter køleskabe og dagligvarebutikker er kommet til, er det ikke så normalt med et særskilt spisekammer, grundet muligheden for nedkøling af mad og stort udbud i dagligvarehandlen. 

Dog er spisekammeret ved at vinde indpas grundet Ny nordisk hverdagsmad som lægger op til at man selv samler ingredienserne i naturen, hvilket kræver ekstra plads til opbevaring mv.

Eksterne henvisninger 

'Spisekammer' hos Ordnet.dk, Ordbog over det danske Sprog 

Fødevarer
Rum
Forberedelser til fremtiden
Twenty20 International

Twenty20 International (T20I) er en form for cricket, som spilles mellem to landshold, der er medlem af International Cricket Council (ICC). Hvert hold spiller én inning, der består af 20 overs. Kampen spilles under reglerne af Twenty20 cricket. Den første Twenty20 International fandt sted d. 17. februar 2007 og blev spillet mellem New Zealand og Australien.

Kilder 

Cricket
Maekel

Maekel (arabisk: المنطقة المركزية, tigrinya: ዞባ ማእከል, dansk f.eks. «Central») er en region i det centrale Eritrea. Regionen er landets mindste, men den tredje mest befolkede. Hovedstaden er Asmara, som også er landets hovedstad. I 2010 havde 95% af befolkningen adgang til rent drikkevand. Regionen er igen delt ind i fire sub-regioner eller distrikter. Regionens administrator er generalmajor Ramadan Osman Awliyai.

Sub-regioner 
Regionen er inddelt i fire sub-regioner eller distrikter:

Klima

Sundhedsvæsen 

Sundhedsvæsenet er blevet betydelig forbedret i regionen. Sundhedscentre, som tidligere var begrænset til byområder, er nu blevet udstrakt til fjernere beliggende områder. Det samlede antal af sundhedscentre er vokset fra 14 i 1991 til 35 i 2010. Parallelt med en stigning er antallet af sundhedsspecialister også steget fra 98 i 1991 til 945 i 2010.

Transport 
Kollektiv trafik var i en ringe forfatning i de første år efter uafhængigheden. Ligeledes var infrastrukturen kun i ringe udstrækning udbygget. Efter uafhængigheden har udvidelsen af vejnettet, 95 nye bybusser og 75 minibusser samt 807 taxier næsten løst eksisterende behov for transport.

Turisme 

Området har en række turistattraktioner, således en række art deco-bygninger, relikvier som er bevarede i deres oprindelige tilstand, grøfter, grave for soldater, indisk krematorium, damplokomotiver osv. Fund af gamle redskaber og pyntegenstande nogen steder i Asmara indikerer også, at byen var et center for en tidligere civilisation. I denne forbindelse er omfattende tiltag også blevet udført til fremme af en levedygtig turisme. En række gamle bosættelser er også blevet identificerde i Asmaras omgivelser, og forskning har været foretaget i de respektive områder.

Eksterne henvisninger 
   Central Region Hub of all round Developmnet

Referencer 

Eritreas geografi
Anseba

Anseba er en region i det vestlige Eritrea. Hovedstaden er Keren. Regionen er inddelt i elleve administrative subregioner eller distrikter.

Om regionen 
Anseba er region i det vestlige Eritrea, den grænser op til Gash-Barka i syd, det Nordlige Rødehav i nord, Maekel i øst og Sudan i vest. Regionen dækker 22.834 kvadratkilometer og omfatter en del historiske steder og gravpladser, dyreliv og andre turistattraktion. Landskabet er præget af bjerge og dale.

Demografi 
Regionen har en befolkning på ca. 900.000 mennesker. Majoritet i regionen tilhører enten tigrinja-, tigre- eller bilenfolket.

Referencer

Eksterne henvisninger 

 Edward Denison and Edward Paice. 2007. Eritrea, fourth edition, Published by Bradt Travel Guides, 224 pages , 
 C. Michael Hogan. 2009. Painted Hunting Dog: Lycaon pictus, GlobalTwitcher.com, ed. N. Stromberg 
 GeoHive global statistics

Eritreas geografi
Debub

Debub (arabisk: المنطقة الجنوبية, tigrinja: ዞባ ደቡብ, dansk f.eks. «Syd») er en region i Eritrea. Regionen er landets næst mindste, men samtidigt den mest befolkede. Hovedstaden er Mendefera.

Om regionen 
Syd er landets næst mindste region, men samtidigt den mest befolkede med omkring 1,4 millioner indbyggere. Regionen grænser op til Gash-Barka i vest, det nordlige Rødehav i øst, Maekel i nord og Etiopien i syd.
 
Syd har et areal på omkring 8.000 kvadratkilometer, og hovedstaden er Mendefera. Andre byer i Debub inkluderer Adi Keyh, Adi Quala, Dekemhare, Debarwa og Senafe. De historiske områder som for eksempel Metera og Qohaito ligger også i regionen. Det højeste punkt i regionen, og i Eritrea, er Soira (3.018 meter) og ligger øst for Senafe.

Regionen er inddelt i elleve administrative sub-regioner.

Eksterne henvisninger 
 GeoHive 

Eritreas geografi
Polarmuseet

Polarmuseet er et museum i Tromsø, som formidler historien om norsk fangst, arktisk videnskap og polarekspeditioner. Museet blev åbnet den 18. juni 1978, nøjagtig 50 år efter at Roald Amundsen drog ud på sin sidste ekspedition. Polarmuseet har en større Roald Amundsen-udstilling og en udstilling om Fridtjof Nansen.

Museet ligger i et af Tromsøs ældste huse fra begyndelsen af 1800-tallet, træbygningen, som tidligere husede toldvæsenets pakhus, og toldboder nær Skansen i Søndre Tollbodgate 11 Tromsø. Bygningerne fra 1840'erne er fredet af Riksantikvaren. Polarmuseet er en del af Tromsø Museum.

Permanente udstillinger 
 Nederlandsk fangst, kulturminder og fangsthistorie fra de nederlandske fangstfolkene som blev lokket til at drive hvalfangst på Spitsbergen efter Willem Barentsz sin færd i 1596.
 Arktisk overvintringsfangst viser overvintringsfangst efter isbjørne og polarræve. Museet udstiller en fangsthytte fra Svalbard, oprinnelig opført på Krosspynten i Wijdefjorden i 1910.
 Plukkfangst, Tromsø var i årtier et center for sælfangst i polarområderne.
 Roald Amundsen, fotos og klenodier fra Amundsens ekspeditioner.
 Fridtjof Nansen, ekspedition mod Nordpolen med Fram i 1893 - 1896 er dokumenteret gennem billeder.

Eksterne henvisninger 
 www.polarmuseum.no hjemmeside
 Tromsø Museum - Universitetsmuseets hjemmeside 

Museer i Tromsø
Museer etableret i 1978
Debubawi Keyih Bahri

Debubawi Keyih Bahri (Den sydlige Rødehavsregion) er en af Eritreas seks regioner. Den ligger langs den sydlige dele af landets kyst mod Rødehavet. Regionen omfatter blandt andet store dele af Danakilørkenen, og indlandet regnes for blandt de mest ugæstfrie områder på jorden. Alle større byer ligger derfor langs kysten, dette inkluder blandt andet Assab, Beilul, Rahaita og Ti'o. Regionen er delt ind i fire administrative sub-regioner.

Eritreas geografi
Gash-Barka

Gash-Barka er en region i det vestlige Eritrea. Regionen er landets største i forhold til areal og befolkning. Hovedstaden er Barentu. Regionen er vældig rig på mineraler. Regionen er inddelt i elleve administrative sub-regioner. I 2011 havde regionen en befolkning på 1.103.742.

Eritreas geografi
Semenawi Keyih Bahri

Semenawi Keyih Bahri (Den nordlige Rødehavsregion) er en af Eritreas seks regioner. Den ligger langs den nordlig del af landets kystlinje mod Rødehavet, og omfatter blandt andet Dahlakøerne og havnebyen Massawa. Regionen er inddelt i ni administrative sub-regioner eller distrikter. Regionen havde i 2011 en befolkning på 897.454.

Sub-regioner 
Regionen er delt inn i ni sub-regioner eller distrikter:

Klima 

Eritreas geografi
Christine Christiansen

Christine Christiansen (1966-2009), også kendt som Chris C., var en dansk sangerinde, der medvirkede i Cut'N'Moves indledende år, men som forlod bandet inden dets gennembrud. Hun modtog en guldplade for sit bidrag til det første album. Hun medvirkede blandt andet på Cut'N'Moves debutnummer "Get Serious".

Chris C havde et stort musikalsk talent, men den sidste del af hendes liv blev delvist ødelagt af en bipolar lidelse med hyppige indlæggelser. Hun havde i perioder også problemer med alkohol- og hashmisbrug. Men i 2001 var hun medforfatter til Ungdoms-MGP-sangen "Du kan sige ja-ja", og i de sidste år af livet var hun fri af sit misbrug. Ligeledes blev hun dedikeret kristen.

Hun døde af kræft den 7. april 2009.

Sangere fra Danmark
Personer døde af kræft
Mareb

Mareb eller Mereb (også Gash), er en flod, som udspringer i Eritreas højland, lige syd for hovedstaden Asmara. I sit forløb mod vest flyder den først syd på mod Etiopiens grænse og udgør de to landes naturlige grænse frem til, at den når det vestlige Eritreas lavland og skifter navn til Gash, fra arabisk Nahr al-Qash, og flyder videre mod sin ende i Sudans østlige sandørken. 

Den var formodentlig oprindeligt en biflod til Nilen, men med tidens klimaforandringer når den ikke længere frem inden den ender i ørkenen.

Floden har kun vand i regntiden. 

Mareb har udgjort en naturlig grænse mellem Eritrea og Etiopien siden middelalderen, da Eritreas højland nord for floden Mareb og dens centrale kyst hed Bahr Negash ("havets konge" eller "havets kongerige" på tigrinsk) mens landet syd for floden tilhørte andre riger og dynastier, som opstod efter Aksumrigets opsplitning og sammenbrud og som med tiden dannede det forenede Etiopien (Abessinien). Etiopierne kaldte også landet Bahr Negash for det uregerlige Mareb Mellash (på amharisk, det dominerende folk og sprog i Abessinien og Etiopien), der betyder "hinsides Mareb-floden".

Floder i Eritrea
Floder i Etiopien
Floder i Sudan
Folkets front for demokrati og retfærdighed

Folkets front for demokrati og retfærdighed (tigrinya: ህዝባዊ ግንባር ንደሞክራስን ፍትሕን; ) er det regerende politiske parti i Eritrea. Nuværende partileder er landets præsident Isaias Afewerki.

Historie 
Folkets front for demokrati og retfærdighed oprettedes i 1994. Året forinden var en FN-støttet folkeafstemning blevet afholdt, hvori eritreanerne stemte for selvstændighed fra Etiopien, men gruppen havde i praksis regeret området siden Eritreas selvstændighedskamps afslutning i 1991, da den kommunistiske regering i Addis Abeba blev styrtet.

Dets forgænger var den væbnede marxistiske og afrikansk-socialistiske gruppe Eritreanske folks befrielsefront. På en partikongres i 1987 forkastedes stort set marxisme-leninismen som gruppens kerneideologi, og man begyndte i stedet at propagandere for en form for revolutionær eritreansk nationalisme. Målet blev at forsøge at inkludere andre eritreanske selvstændigheds- og nationalistgrupper.

Politisk platform 
Siden forkastelsen af marxisme-leninismen mod Den Kolde Krigs afslutning har partiet under Isaias Afewerkis ledelse i stedet fremstillet sig som nationalistisk og vil inkludere alle eritreanske nationalister uanset politisk farve.

Noter 

Politiske partier i Eritrea
Etableret i 1994
Marxisme-leninisme

Marxisme-leninisme er en politisk filosofi eller verdenssyn der bygger på marxistisk-leninistiske ideer, der søger at etablere socialistiske stater og udvikle dem yderligere. Marxist-leninister går ind en bred vifte af synspunkter afhængig af deres forståelse af marxismen-leninismen, men generelt støtter de idéen om et avantgardeparti, et etpartistyre, statskontrol over økonomien, internationalisme, modstand mod liberalt demokrati og modstand mod kapitalismen. I Kina, Cuba, Laos og Vietnam er marxismen-leninismen fortsat de herskende partiers officielle ideologi. 

Marxismen-Leninismen støtter oprettelsen af en etpartistat under ledelse af det kommunistiske parti som et middel til at udvikle socialisme og derefter kommunisme. Den marxist-leninistiske stats politiske struktur indebærer et kommunistisk partis ledelse af den revolutionær socialistisk stat, der repræsenterer proletariatets vilje og regering. På grundlag af demokratisk centralisme er det kommunistiske parti den ledende politiske institution i den marxist-leninistiske stat.

Marxismen-Leninismen sigter mod at skabe et internationalt kommunistisk samfund. De kommunistiske partier kæmper mod kolonialisme og imperialisme, går ind for dekolonisering og understøtter anti-koloniale kræfter. Patierne støtter anti-fascistiske internationale alliancer og arbejder for skabelsen af "folkefronter" mellem kommunistiske og ikke-kommunistiske anti-fascister mod stærke fascistiske bevægelser.

Marxismen-leninismen var den officielle ideologi Sovjetunionens kommunistiske parti (SUKP) og de øvrige regerende partier, i det der udgjorde Østblokken.

Partier i Danmark 

En række partier og organisationer i Danmark har erklæret at bygge på marxisme-leninismens ideer, eller marxisme-leninismen Mao Zedong-tænkningens ideer, også kaldet maoisme, blandt andet:

 Danmarks Kommunistiske Parti (DKP) (stiftet 1919, siden 1991 yderst svækket)
 Kommunistisk Arbejdskreds (KAK) (stiftet 1963, ophørt 1980) (maoister)
 Kommunistisk Arbejderforbund marxister-leninister (KAm-l) (stiftet 1973, nedlagt 1983) (maoister)
 Kommunistisk Arbejderparti (KAP) (stiftet 1976, nedlagt 1994) (maoister)
 Danmarks Kommunistiske Parti/Marxister-Leninister (stiftet 1979, nedlagt 2006, fussioneret med andre i Kommunistisk Parti)
 Kommunistisk Parti i Danmark (stiftet 1993)
 Arbejderpartiet Kommunisterne (stiftet 2000)
 Kommunistisk Parti (stiftet 2006)

Referencer

Eksterne henvisninger 
 definition på marxists.org 
 Fundamentals of Marxism–LeninismSovietisk tekstbog der forklarer Marxismen-leninismen 
 definition på leksikon.org
 Pons, Silvo and Service, Robert (eds.). A Dictionary of 20th Century Communism. Princeton, New Jersey, USA; Oxfordshire, England, UK: Princeton University Press
Mads Lindgreen

Mads Lindgreen Carlsen (født 5. august 1992 i Herlev) er en dansk danser, danseinstruktør og skuespiller, som har medvirket i teenage-tv-serien Isas Stepz.

Eksterne henvisninger 
 

Skuespillere fra Danmark
Dansere fra Danmark
Personer fra Herlev